Mana lielā ideja ir kāda ļoti, ļoti maza ideja,
kas var atslēgt miljardiem lielu ideju,
kuras pašlaik mūsos snauž.
Un mana mazītiņā ideja šajā gadījumā ir miegs.
(Smiekli)
(Aplausi)
Šajā telpā atrodas A tipa sievietes.
Šajā telpā atrodas sievietes, kas ir miega badā.
Es miega vērtību iemācījos caur grūtībām.
Pirms divarpus gadiem es no pārguruma zaudēju samaņu.
Atsitu galvu pret rakstāmgaldu.
Salauzu vaiga kaulu, virs labās acs man uzlika piecas šuves.
Un tā es uzsāku ceļu, lai no jauna atklātu miega vērtību.
Tā laikā es izglītojos,
tikos ar ārstiem, zinātniekiem,
un tagad esmu šeit, lai jums pastāstītu,
ka veids, kā iegūt ražīgāku, iedvesmotāku, laimīgāku dzīvi,
ir pietiekami izgulēties.
(Aplausi)
Un mēs, sievietes, būsim priekšgalā
šai jaunajai revolūcijai, šim jaunajam feministu mērķim.
Mēs burtiski nogulēsim savu ceļu līdz pašai augšai – burtiski.
(Smiekli)
(Aplausi)
Jo diemžēl vīriešiem
miega trūkums ir kļuvis par vīrišķības simbolu.
Nesen vakariņoju ar vīrieti,
kurš lielījās, ka iepriekšējā naktī gulējis tikai četras stundas.
Es gribēju viņam pateikt, bet nepateicu,
gribēju viņam pateikt: „Zini ko? Ja būtu gulējis piecas stundas,
šīs vakariņas izvērstos daudz interesantākas.”
(Smiekli)
Ir radusies tāda miega trūkuma sacensība.
Īpaši šeit, Vašingtonā.
Ja centies sarunāt brokastu tikšanos un saki, kā būtu pulksten astoņos,
visdrīzāk tev atbildēs: „Astoņos ir pārāk vēlu,
bet nekas, es paspēšu uz tenisu,
veikšu dažus konferences zvanus, un satikšu tevi astoņos.”
Cilvēki uzskata, tas nozīmē, ka viņi ir tik neticami aizņemti un ražīgi,
bet patiesībā tā nav.
Jo mums šajos laikos
ir satriecoši vadītāji uzņēmējdarbībā, finansēs, politikā,
kas pieņem briesmīgus lēmumus.
Augsts IQ nenozīmē, ka esi labs vadītājs,
jo vadības pamatā ir spēja ieraudzīt aisbergu,
pirms tas ietriecies Titānikā.
(Smiekli)
Un ir bijuši pārāk daudzi aisbergi, kas ietriekušies mūsu titānikos.
Patiesībā man ir sajūta,
ka, ja Lehman Brothers, Līmenu brāļi, būtu bijuši Līmenu brāļi un māsas,
viņi nebūtu aizgājuši pa burbuli.
(Smiekli)
(Aplausi)
Kamēr visi brāļi bija aizņemti, cauru diennakti uzturēdami sakarus,
varbūt māsa būtu pamanījusi aisbergu,
jo viņa pamostos
no septiņarpus vai astoņu stundu miega
un spētu saskatīt kopējo ainu.
Pasaule šobrīd saskaras ar vairākām krīzēm,
un tas, kas mums liek justies labi personīgā līmenī,
kas mūsu dzīvē atnesīs vairāk laimes, pateicības, ražīguma
un kas būs labākais mūsu pašu karjerai,
ir labākais arī visai pārējai pasaulei.
Tāpēc mudinu jūs aizvērt acis
un atklāt visas lieliskās idejas, kas mūsos slēpjas,
izslēgt dzinējus un atklāt miegam piemītošo spēku.
Paldies.
(Aplausi)